जाकिर नाइक के वीडियो देखा करता था, UAPA लगा
UAPA imposed on Shah Rukh for Kerala train arson case, केरल ट्रेन आगजनी केस के आरोपी शाहरुख पर लगा UAPA
केरल के कोझिकोड ट्रेन आगजनी केस का आरोपी शाहरुख सैफी कट्टरपंथी है। वह इस्लामिक उपदेशक जाकिर नाइक के वीडियो देखा करता था। आरोपी दिल्ली के शाहीनबाग का रहने वाला है, जो प्री-प्लांड क्राइम को अंजाम देने के लिए केरल गया था। 16 अप्रैल को शाहरुख के खिलाफ दर्ज FIR में UAPA की धारा 16 जोड़ी गई है। SIT टीम के हेड एमआर अजित कुमार ने सोमवार को ये जानकारी दी।
आगजनी में 3 लोगों की मौत हुई थी
घटना 2 अप्रैल की है, शाहरुख ने अलप्पुझा-कन्नूर एक्जीक्यूटिव एक्सप्रेस के एक कोच में यात्रियों के ऊपर पेट्रोल फेंककर आग लगा दी थी। हादसे में एक बच्ची समेत तीन लोगों की मौत हो गई। मीडिया रिपोर्ट्स के मुताबिक, वे आग से बचने के लिए ट्रेन से कूद गए थे। इस घटना में 9 और लोग भी जख्मी हुए थे। 5 अप्रैल को महाराष्ट्र ATS और केंद्रीय जांच एजेंसी ने शाहरुख को रत्नागिरी से गिरफ्तार किया था।
अजित ने बताया कि हमने कई राज्यों में जाकर आरोपी के बारे में जांच की है। 12 अप्रैल को टीम शाहरुख को लेकर कन्नूर गई थी, जहां उसके खिलाफ कई सबूत मिले हैं। इसके बाद टीम ने शाहरुख के खिलाफ दर्ज केस में UAPA की धारा जोड़ने का फैसला लिया। अभी इस बारे में जांच की जा रही है कि इस अपराध में शाहरुख के साथ कोई और तो शामिल नहीं था।
एक सीनियर पुलिस अधिकारी ने बताया कि शाहरुख की उम्र 27 साल है। उसने नेशनल ओपन स्कूल से 12वीं की है। फिलहाल शाहरुख पुलिस हिरासत में है, जो 18 अप्रैल को खत्म हो रही है।
ट्रेन में यात्रियों से बहस हो गई थी
पुलिस के मुताबिक, ट्रेन में शाहरुख की एक पैसेंजर से बहस हो गई थी। इसी के बाद आरोपी ने पैसेंजर पर पेट्रोल फेंककर आग लगा दी थी। इससे लोगों के बीच अफरा-तफरी मच गई। डिब्बे की सीटों और सामान में भी आग लग गई और पूरा डिब्बा आग की चपेट में आ गया। 
केरल ट्रेन आगजनी केस से जुड़ी ये खबर भी पढ़ें...
ट्रेन में आग लगाने वाला आरोपी महाराष्ट्र से गिरफ्तार, बहस के बाद पैसेंजर को किया था आग के हवाले
केरल में ट्रेन में आग लगाकर तीन लोगों को जिंदा जलाने के आरोपी शाहरुख सैफी को गिरफ्तार कर लिया गया। उसे महाराष्ट्र के रत्नागिरी से पकड़ा गया है। आरोपी को पकड़ने के लिए महाराष्ट्र ATS और केंद्रीय जांच एजेंसी ने मिलकर ऑपरेशन चलाया। पढ़ें पूरी खबर...